Tuglase muuseum Ahjal
Mitte segi ajada asutusega Underi ja Tuglase Kirjanduskeskus, mida nimetatud ka Tuglase majamuuseumiks Ahja valla Tuglase muuseum on aastal 2005 asutatud muuseum, mis asub Põlva vallas Ahja alevikus. Muuseum on seotud Ahja raamatukoguga ja asub raamatukoguhoone teisel korrusel. Põhikirja järgi muuseum "kogub, säilitab, uurib ja süstematiseerib Ahja ajalugu, loodust ning inimeste tegevust kajastavaid materjale; samuti "kogub ja tutvustab Väikese Illimari aegset Ahja mõisa elu-oluga seonduvat"; "kogub ja säilitab kirjanik Friedebert Tuglase elu ja loomingut kajastavaid materjale, isiklikke esemeid ning tutvustab museaale üldsusele ekspositsioonide, näituste ja massimeediavahendite kaudu teaduslikel, hariduslikel ja meelelahutuslikel eesmärkidel".